പെണ്കുട്ടികള് പഠിക്കേണ്ട.! അഫ്ഗാനില് ആണ്കുട്ടികളുടെ സ്കൂളുകളും, മദ്രസകളും മാത്രം തുറന്ന് താലിബാന് സര്ക്കാര് കാബൂള് : അഫ്ഗാനിസ്താനില് ആണ്കുട്ടികളുടെ സ്കൂളുകള് ഇന്ന് മുതല് തുറന്ന് പ്രവര്ത്തനം ആരംഭിച്ചു. ആണ്കുട്ടികളുടെ സ്കൂളുകള്ക്ക് പുറമേ മദ്രസകളും തുറന്നിട്ടുണ്ട്. അതേസമയം പെണ്കുട്ടികള് സ്കൂളില് പോകുന്നതുമായി ബന്ധപ്പെട്ട് താലിബാന് സര്ക്കാര് ഇതുവരെ തീരുമാനമെടുത്തിട്ടില്ല. നിലവില് ആറാം ക്ലാസുവരെയുള്ള പെണ്കുട്ടികള്ക്ക് മാത്രമാണ് സ്കൂളില് പോകാന് താലിബാന് അനുമതിയുള്ളത്. ഇതിന് പുറമേ സര്വ്വകലാശാലാ വിദ്യാര്ത്ഥിനികള്ക്കും പഠിക്കാന് അനുമതിയുണ്ട്. എന്നാല് ഹൈസ്കൂള് വിദ്യാര്ത്ഥിനികളുടെ കാര്യത്തില് ഇനിയും തീരുമാനം ആയിട്ടില്ല. സുരക്ഷാ കണക്കിലെടുത്താണ് ഹൈസ്കൂളിലെ പെണ്കുട്ടികള്ക്ക് സ്കൂളില് പോകാന് അനുമതി നല്കാത്തത് എന്നാണ് താലിബാന് വാദം.താലിബാന് അധിനിവേശത്തിന് പിന്നാലെ കഴിഞ്ഞ ഒരു മാസക്കാലമായി സ്കൂളുകള് അടഞ്ഞു കിടക്കുകയായിരുന്നു. സര്വ്വകാശാലകളില് വിദ്യാര്ത്ഥിനികള്ക്ക് പ്രവേശനമുണ്ടെങ്കിലും ആണ്കുട്ടികള്ക്കും പെണ്കുട്ടികള്ക്കും പ്രത്യേകമാണ് ക്ലാസുകള് നടക്കുന്നത്. ലോകം മുഴുവന് കോവിഡ് ഭീഷണിയില് കഴിയുന്ന ഈ കാലത്ത്, എല്ലാവരും മാസ്ക് ധരിച്ചും സാനിറ്റൈസ് ചെയ്തും സാമൂഹ്യ അകലം പാലിച്ചും വാക്സിന് എടുത്തും പ്രതിരോധത്തിന് തയ്യാറാവണമെന്ന് ടൈംസ്കേരള അഭ്യര്ത്ഥിക്കുന്നു. ഇതൊരു യുദ്ധമാണെന്നും വിജയം മാത്രമാണ് നമ്മുടെ ലക്ഷ്യമെന്നതും മറക്കാതിരിക്കുക,